Temeljem članka 10. Pravilnika o jednostavnoj nabavi roba, radova i usluga («Službeni glasnik Općine Vuka» broj 1/17) i članka 42. Statuta Općine Vuka («Službeni glasnik Općine Vuka» broj 1/14), Općinski načelnik Općine Vuka, dana 06. ožujka 2017. godine donosi

**ODLUKU**

**o početku postupka jednostavne nabave radova na rekonstrukciji i izgradnji pješačkih staza u naselju Vuka**

Članak 1.

Ovom Odlukom se pokreće postupak jednostavne nabave radova na rekonstrukciji i izgradnji pješačkih staza u naselju Vuka.

Članak 2.

Naručitelj: Općina Vuka, Osječka 83, 31403 Vuka, OIB: 70217703378.

Odgovorna osoba naručitelja je Damir Maričić, dipl. oec., Općinski načelnik Općine Vuka.

Članak 3.

Predmet nabave je nabava radova na rekonstrukciji i izgradnji pješačkih staza u naselju Vuka.

Članak 4.

Procijenjena vrijednost radova je 387.000,00 kuna (bez PDV-a).

Članak 5.

Pripremu i provedbu postupka jednostavne nabave provest će Stručno povjerenstvo u sastavu:

- Marijana Sertić, dipl. iur.,

- Marko Perak, dipl. oec.,

- Gordana Doko.

Članak 6.

Sredstva za provedbu postupka nabave osigurana su u proračunu Općine Vuka za 2017. godinu, na poziciji 363 – Ostali nespomenuti građevinski objekti.

Članak 7.

Postupak jednostavne nabave provodi se pozivom na dostavu ponuda na adrese najmanje 3 gospodarska subjekta, i objavljuje na web stranici Općine Vuka: www.opcina-vuka.hr.

Članak 8.

Administrativno tehničke poslove u postupku jednostavne nabave obavlja Jedinstveni upravni odjel Općine Vuka.

Članak 9.

Ova Odluka stupa na snagu danom donošenja i objaviti će se i na internetskim stranicama Općine Vuka.

## KLASA: 360-01/17-01/02

# URBROJ: 2158/06-01-17-1

U Vuki, 06. ožujka 2017. godine

Općinski načelnik

Damir Maričić, dipl.oec.